વલસાડના બોદલાઈ-ભૂતસર ગામે ખેડૂતની જમીનમાં વીજ કંપનીએ ખોટી રીતે થાંભલા ફીટ કરી દેતાં રોણવેલ વીજ કચેરીએ લેખિત રજૂઆત કરી થાંભલા દૂર કરવા જણાવ્યું હતું. જો કે, વીજજોડાણ મેળવનારાઓએ ખોટું પંચનામું બનાવી વીજ કચેરીમાં રજૂ કરી વીજ જોડાણ મેળવતાં ખેડૂતે વાંધો ઉઠાવી ગેરકાયદે ખોટું પંચનામું બનાવનારા સામે કાયદેસરની કાર્યવાહી કરવા મુખ્યમંત્રી, કલેક્ટર, એસપી સહિત અનેક વિભાગમાં લેખિત રજૂઆત કરવા છતાં કોઈ નિવેડો આવ્યો નથી. 3 મહિના બાદ ફરી તલાટીઓ વિરૂધ્ધ કાર્યવાહી કરવા રજૂઆત કરી છે.